Z A P I S N I K
11. sjednice Vijeća Mjesnog odbora Šestine (u daljnjem tekstu: Vijeće),
održane u četvrtak, 28. travnja 2022. 
u prostorijama Mjesne samouprave Šestine, Šestinski trg 10,
s početkom u 19:00 sati


NAZOČNI ČLANOVI VIJEĆA:
Jure Tomičić, Kruno Vuk, Danijel Jagušt, Lorena Malec Mlinarić, Jadranka Apostolovski, Maja Pleić, Mladen Kljaić


Predsjedava: Jure Tomičić, predsjednik Vijeća. 
Zapisnik vodi: Jure Tomičić.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 11. sjednicu Vijeća Mjesnog odbora Šestine.
Vijeće jednoglasno prihvaća zapisnik 10. sjednice Vijeća, održane 31. ožujka 2022. godine. 
Na prijedlog predsjednika Vijeće jednoglasno utvrđuje sljedeći dnevni red:


DNEVNI RED:

1. Tekuća problematika 
1. Pitanja, prijedlozi i obavijesti


Ad.1. Tekuća problematika

Predsjednik Vijeća iznosi tekuću problematiku članovima Vijeća. 
· Sugrađani iz ulice Kulmerska i dalje čekaju uspornike. Ulica nema nogostup, a na nekim dijelovima je širine automobila te ovaj problem zahtjeva što hitniju reakciju.
· Radovi na rotoru se odvijaju se predviđenim tokom. Izvođač predviđa završetak do početka lipnja te je svaki dan vidljiv napredak.
· Jadranka Apostolovski napominje problem oko nadstrešnica na autobusnim stajalištima, jer po projektu rotora predviđeno je postavljanje na stanici Šestine-Centar (Šestinski vijenac 2) no preostaje postavljanje 2 nadstrešnice na stanicama kod ulice Potočani, 1 na adresi Šestinski vijenac 48, te 2 kod ulice Šestinski vrh. Vijeće se slaže sa navedenim te traži što je moguće hitniju reakciju.
· Vijeću se obratili građani koji traže postavljanje kanti za pseći izmet. Vijeće je suglasno sa navedenim te predsjednik upoznaje Vijeće sa prijašnjim dobivenim odgovorom čistoće vezano za kante, njihovo pražnjenje i cijenu. Vijeće donosi odluku kako je navedeno potrebno te predviđa postavljanje duž ulice Mlinovi (dio ispod Kineskog veleposlanstva ima kante), Šestinskom cestom do crkve sv. Mirka te ulicom Šestinski vijenac do ulice Šestinski vrh. Također traži postavljanje i u ulici Prilaz Kraljičinom zdencu do ulice Himper. Razmak između kanti neka odredi čistoća.
· Postavljen je jedan uspornik u ulici Podrebernica na lokaciji koju je prema očevidu odredila stručna služba na što građani negoduju iz razloga što kako navode postavljen je na krivome mjestu, te nije dovoljan jedan kroz cijelu ulicu. Također produženje zone 30 nije napravljeno jer znak još uvijek stoji. Nakon promjene zone traže ponovno postavljanje prometnih ogledala za izlazak iz dvorišta na prometnicu kojom jure nesavjesni vozači te postavljanje barem još jednog uspornika (na ravnici kod kč.br. 7) 
	

Ad.2. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te otvara raspravu. 
· Predsjednik upoznaje Vijeće sa dobivenom molbom za sastanak vezan za projekt izgradnje PUMBTRACK staze u Šestinama što Vijeće prihvaća te će termin sastanka biti naknadno poznat.  
· Potpredsjednica Lorena Malec Mlinarić koja predstavlja mjesni odbor u školskom odboru OŠ Šestine govori kako već neko vrijeme nije održan školski odbor te kako bi trebalo sazvati sastanak sa kolektivnim mjesnim i školskim odborom u svrhu rješavanja pojedinih problema.
· Danijel Jagušt napominje kako bi trebalo češće provoditi nadzor nepropisno parkiranih automobila u zoni radova na rotoru te oko DVD-a Šestine jer je uvelike otežano prometovanje.

Vijećnici komentiraju rasplete pojedinih prijavljenih problema i njihovu dinamiku te nakon kratkog vremena zaključuju raspravu. 


Sjednica je završila u 20:00 sati. 

U Zagrebu, 28. travnja 2022.

Zapisnik vodio:

					 Predsjednik Vijeća

